section_heading: Zemljopisna obilježja
paragraph_text: Zaljev Antongila širok je 30 km, ukupne površine 2800 km² Ulaz u zaljev iz Indijskog oceana omeđen je poluotokom Masoalom s istoka i ušćem rijeke Mananare kraj grada Mananare Avaratre sa zapada. U dubini zaljeva, na krajnjem sjeveru nalazi se otok Nosy Mangabe, poznat po svom rezervatu prirode i grad Maroantsetri s deltom rijeke Antainambalane. U zaljevu imaju ušće brojne rijeke i potoci, od kojih su najveće Mananara, Rantabe, Antainambalana i Ambanizana. Zaljev je dobro zaštićen brdima na Masoali od jakih uraganskih vjetrova s Indijskog oceana. thumb|left|280px|Olupina nasukanog broda kraj otoka Nosy Mangabea Na dnu kraj grada Maroantsetre nalazi se aluvijalna dolina rijeke Antainambalane. Geološki sastav pouotoka Masoale sličan je obližnjem vulkanskom masivu Tsaratanani.